Klaus Kristerinpoika Horn

Klaus Kristerinpoika (Kristersson) Horn (n. 1518–1566) oli sotilas ja valtiomies. Hänestä tuli vuonna 1556 Viipurin käskynhaltija ja vuonna 1561 Tallinnan käskynhaltija. Vuonna 1561 hänestä tuli myös Liivinmaan joukkojen ylipäällikkö ja 1564 laivaston yliamiraali.

Horn yritti kehittää Viipurista saksalaisten Venäjän-kaupan tapulikaupunkia. Hän vaikutti osaltaan siihen että Tallinna sekä Viru- ja Harjumaan aateli liittyivät vuonna 1561 Ruotsiin. Horn pyrki ylläpitämään suhteita Puolaan, ja sen vuoksi Eerik suhtautui häneen epäluuloisesti. Horn kuitenkin lopulta kannatti Eerikiä.

Pohjoismaiden seitsenvuotisen sodan aikana Horn voitti Tanskan ja Lyypekin laivastot 1564 Öölannin meritaistelussa, 1565 Bornholmin ja Rügenin välillä sekä kesällä 1566 toisessa taistelussa Öölannin pohjoiskärjen lähellä.

Lähteet 

Ruotsalaiset sotilaat
Ruotsalaiset amiraalit
Suomalaiset amiraalit
Vuonna 1518 syntyneet
Vuonna 1566 kuolleet